फिफा विश्व वरियताक्रमको ११ औं स्थानमा रहेको बेल्जियमले यसपाली विश्वकपमा उच्च प्रदर्शनको आशा राखेको छ। एसियाली भूमिमा २००२ मा सम्पन्न विश्वकपपछि बेल्जियमको यो पहिलो सहभागिता हो। १९९४, १९९८ र २००२ को विश्वकप खेलेका विल्मोट्सको नेतृत्वमा युरोपका शीर्ष लिगका मुख्य खेलाडी सम्मिलित टोलीले छनोट चरणमा एउटै खेल नहारी ब्राजिलको यात्रा तय गरेको थियो। भिन्सेन्ट कोम्पनीको नेतृत्वमा टोलीको सेन्ट्रल डिफेन्स रहेनछ भने मारौने फेलाइनी मिडफिल्ड तथा इडेन हाजार्ड,रोमेलु लुकाकु र क्रिस्टियन बेन्केटेजस्ता खेलाडी आक्रमणमा रहँदा बेल्जियमको अपेक्षा उच्च छ। तर, १९८६ मा चौथो स्थान हासिल गर्नुको उच्च प्रदर्शनको बराबरी गर्नु भने टोलीको ठूलो चुनौती हुनेछ।
